laion/Wikipedia-Exotic huggingface dataset:
מערך שיעור

מערך שיעור הוא תוכנית המשמשת מורים, המפרטת את מהלך ההוראה או "מסלול הלמידה" לקראת שיעור ובמהלכו. מערכי שיעור יומיים מפותחים על ידי מורים, על מנת שיוכלו להשתמש בהם כאשר הם מנחים את הלמידה בכיתה. הפרטים של מערך השיעור משתנים בהתאם להעדפות של המורה, הנושא הנדון, וצרכי התלמידים. ייתכן גם שיהיו מקרים בהם צריכים לקחת בחשבון דרישות שונות שנקבעו גם על ידי מערכת בתי הספר כאשר המורים מפתחים את מערך השיעור. מערך השיעור צריך לכלול בין היתר את מטרת העל של השיעור (מהו ההישג המבוקש בתום השיעור, מנוסחת באופן כוללני, למשל שיפור כישורי קריאה, הכרת מערכת השמש), את המטרות הספציפיות של השיעור (תוצר הלימודים בתום השיעור, למשל התלמידים יקראו קטע באופן שוטף, התלמידים יכירו את כוכבי הלכת במערכת השמש), כיצד יושגו מטרת העל והמטרות הספציפיות (שיטות ההוראה והתהליך בשיעור, למשל התלמידים יסמנו את המילים הקשות, התלמידים יצבעו בצבע מבוקש את כוכבי הלכת השונים) וכיצד תימדד יעילות השיעור בהשגת המטרות, למשל על ידי מטלות שונות, כגון מבחן, דף עבודה, שיעורי בית וכו'. תוכנית לימודים סילבוס הטקסונומיה של בלום ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
דוריטוס

דוריטוס (באנגלית: Doritos) הוא מותג אמריקאי של צ'יפס טורטייה בטעמים שונים, המיוצר מאז 1964 על ידי חברת פריטו-ליי, חברה בת של תאגיד פפסיקו. חטיף הדוריטוס היה במקור חסר טעם מיוחד. בשנת 1966 נמכרה לראשונה הגרסה של החטיף בטעם תירס קלוי, בשנת 1967 נמכרה לראשונה הגרסה של החטיף בטעם טאקו, ובשנת 1972 נמכרה לראשונה הגרסה של החטיף בטעם גבינת נאצ'וס. טעמים מיוחדים אחרים החלו להופיע לראשונה בסוף שנות ה-80 של המאה ה-20. הקונספט של החטיף פותח במקור במסעדה בדיסנילנד. החטיף זכה לפרסום רב בזכות מסעות פרסום שיווקיים גדולים, כולל פרסומות רבות ששודרו לאורך השנים במהלך הסופרבול. בישראל מיוצר החטיף במפעל המלוחים של קבוצת שטראוס (בשותפות עם פריטו-ליי) בשדרות. אתר האינטרנט הרשמי של דוריטוס (באנגלית) אתר האינטרנט הרשמי של דוריטוס (בצרפתית) אתר האינטרנט הרשמי של דוריטוס (באנגלית) אתר האינטרנט הרשמי של דוריטוס (בספרדית) אתר האינטרנט הרשמי של דוריטוס (בספרדית) אתר האינטרנט הרשמי של דוריטוס (ביפנית) דוריטוס, ברשת החברתית פייסבוק דוריטוס, ברשת החברתית אקס (טוויטר) דוריטוס, ברשת החברתית אינסטגרם דוריטוס, ברשת החברתית טיקטוק דוריטוס, סרטונים בערוץ היוטיוב ניצן צבי כהן, ‏ועד אחד בשבוע: עובדי שטראוס מלוחים. 8 עוּבדות על המפעל והעובדים, וטיפ, באתר דבר העובדים בארץ ישראל, 3 במאי 2021 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
ראפלס

ראפלס (באנגלית: Ruffles) הוא מותג אמריקאי של חטיף תפוחי אדמה, המיוצר על ידי חברת פריטו-ליי, חברה בת של תאגיד פפסיקו. חברת פריטו (אשר תהפוך בהמשך לחברת פריטו-ליי) רכשה את הזכויות של החטיף ראפלס במהלך שנת 1958 מהיוצר של החטיף – ברנהרדט סטהמר. החטיף נמכר בטעמים רבים כולל - שמנת חמוצה ובצל, צ'דר ושמנת חמוצה, גבינה, ברביקיו, מלח וחומץ, גבינת שמנת, ובאפלו וינג (אנ'). אתר האינטרנט הרשמי של ראפלס ראפלס, ברשת החברתית אקס (טוויטר)
גרייסטון הולט

גריסטון הולט (באנגלית: Greyston Holt; נולד ב-30 בספטמבר 1985) הוא שחקן קולנוע וטלוויזיה קנדי. גריסטון סטפנצ'יק נולד בקלגרי, אלברטה. הוא גדל עם הוריו מייק וננסי, באי סולט ספרינג, קולומביה הבריטית. סבו וסבתו, מייק ואדית סטפנצ'יק היגרו מהונגריה ב-1957 ללת'ברידג '. גם סבתו של גריסטון מצד אמו, אנה הורבאת' היגרה מהונגריה עם הוריה ב-1927. במהלך שנות התיכון למד לנגן בגיטרה ולאחר מכן הקים להקה וניגן במקומות שונים. והשתלם בקורסי משחק. הוא עבר לוונקובר לאחר התיכון כדי להמשיך בקריירת משחק. הוא לוהק לתפקיד קטן בסדרת הטלוויזיה "Killer Bash" ואחריו תפקיד קטן נוסף במיני-סדרה עטורת הפרסים של סטיבן ספילברג, Into the West . לאחר תפקידים קטנים בתוכניות טלוויזיה בהן סמולוויל, "קשרי דם" וה-4400, הוא לוהק לתפקיד חוזר בסדרת הטלוויזיה "מחוז דורהאם" עליו היה מועמד לפרס ליאו בקטגוריית הופעת המשנה הטובה ביותר של שחקן בסדרה דרמטית. מאוחר יותר הוא לוהק לתפקידי אורח בסדרות טלוויזיה רבות בהן סטארגייט יוניברס, מקלט באפלה, פרינג' ו-"פלאשפוינט". בשנת 2011, הוא לוהק לתפקיד אמרסון האוזר הצעיר בסדרת הטלוויזיה קצרת הימים מבית היוצר של ערוץ פוקס, אלקטרז. תפקידו הגדול ביותר בסדרת הטלוויזיה של פנטזיה /אימה בחלל "Bitten" שעליה קיבל מועמדות נוספת לפרס ליאו. הצלחת הסדרה הביאה לכך שהיא נרכשה על ידי ערוץ הכבלים הבסיסי האמריקאי, "Syfy" שחידש את התכנית לעונה שנייה בת 10 פרקים. גרייסטון הולט, ברשת החברתית אקס (טוויטר) גרייסטון הולט, במסד הנתונים הקולנועיים IMDb (באנגלית) גרייסטון הולט, באתר AllMovie (באנגלית) גרייסטון הולט, במסד הנתונים הקולנועיים KinoPoisk (ברוסית) "January « 2012 « Greyston Holt Fan". אורכב מ-המקור ב-2014-07-16. נבדק ב-2014-06-26. "Greyston Holt - TVSA". נבדק ב-2014-06-26. "Alcatraz - Casting News - Greyston Holt joins cast". SpoilerTV. נבדק ב-26 ביוני 2014. {{cite web}}: (עזרה) Vlessing, Etan (9 באפריל 2013). "Greg Bryk, Greyston Holt and Paul Greene Join Canadian Sci-Fi Drama 'Bitten". The Hollywood Reporter. נבדק ב-26 ביוני 2014. {{cite news}}: (עזרה) "2014 Leo Awards Nominees by Name". Leo Awards. נבדק ב-26 ביוני 2014. {{cite web}}: (עזרה) Prudom, Laura. "Syfy Acquires 'Bitten' for Season 2". Variety. נבדק ב-26 ביוני 2014. {{cite news}}: (עזרה)
דרך יאווראט

דרך יאווראט (בתאית: ถนนเยาวราช) הוא כביש באורך כולל של 1,532 מטרים ואחד הרחובות הראשיים של העיר בנגקוק, בירת תאילנד. זהו העורק הראשי של אזור הצ'יינה טאון של העיר. הכביש ממוקם ברובע סמפאנטאוונג ובקרבת רובע פאהוראט, הרובע ההודי של העיר המהווה אחד ממרכזי הסחר בטקסטיל הבולטים בעיר. אזור דרך יאווראט הפך למרכז העיקרי למסחר של הקהילה הסינית בבנגקוק לאחר שמרכז המסחר של הקהילה הסינית עבר לאזור זה במהלך המאה ה-19 מהמיקום הקודם בו הוא היה במטרה לפנות מקום לבניית ארמון מלך תאילנד. אזור הצ'יינה טאון של בנגקוק מכיל רחובות קטנים רבים וסמטאות מלאות בחנויות וספקים המוכרים את כל סוגי הסחורות. ניתן למצוא באזור זה בעיקר חנויות בגדים, מזכרות, מוצרי יד שנייה, ציוד חשמלי, עתיקות וכלי נגינה מיובאים, כאשר לעיתים רבות הפריטים בחנויות נמכרים במחירים סיטונאיים. האזור מכיל גם מסעדות סיניות רבות. האזור מושך אליו תיירים ומקומיים מכל רחבי העיר. אזור דרך יאווראט גובל בנהר צ'או פראיה מדרום. שלטי חוצות רבים באזור זה של העיר הם דו-לשוניים (מכילים הן כיתוב בתאית והן כיתוב בסינית). ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
שביתת רפורמת הפנסיה הצרפתית

שביתת רפורמת הפנסיה הצרפתית היא סדרה של שביתות כלליות והפגנות מאורגנות בצרפת, שהתקיימו בין ינואר ליוני 2023 על ידי מתנגדי רפורמת הפנסיה, שאותה קידמה ממשלת בורנה (אנ'), ואשר לפיה מתוכנן שינוי כללי של מודל הפנסיה הצרפתי. על-פי המודל כיום, ככלל, גיל הפרישה הוא 62, אבל נהוגים גילאי פרישה שונים למקצועות השונים, חלקם נמוכים הרבה יותר. על-פי השינוי המוצע, מודל הפנסיה ייעשה "שטוח" ולא תתקיים דיפרנציאציה למקצועות השונים, וכן מי שלא החל לעבוד החל מגיל 21, גיל הפרישה שלו יעמוד על 67. ב-19 בינואר 2023, מנה משרד הפנים 1.12 מיליון מפגינים, ביניהם 80,000 בפריז. התקיימו הפגנות ביותר מ-200 מוקדים במדינה. הפגנה נוספת מאורגנת בפריז התקיימה בשבת ב-21 בינואר 2023. הפגנה זאת תוכננה תוכננה והתקיימה על ידי נוער וסטודנטים. הפגנות באותו התאריך התקיימו בערים כמו בדינאן, לימוז' וליון. ב-31 בינואר, הפגנות גדולות התקיימו ברחבי צרפת. לפי איגוד CGT,‏ כ-2.8 מיליון בני אדם השתתפו בהפגנות בעוד שמשרד הפנים הצרפתי מנה 1.2 מיליון מפגינים. ב-7 בפברואר 400,000 איש הפגינו בפריז, ירידה של 100,000 איש לעומת 31 בינואר. בסך הכל, יותר מ-2,000,000 מפגינים השתתפו ושבתו במסגרת ההפגנות, על פי CGT. על פי משרד הפנים הצרפתי. המספר הוא 757,000. ב-11 בפברואר, הפגינו 2,500,000 מפגינים על פי CGT, עלייה של 500,000 מפגינים מההפגנה הקודמת ב-7 בפברואר, בעוד שמשרד הפנים הצרפתי מנה 963,000 מפגינים, עלייה של 200,000 מההפגנה הקודמת. המפגינים קראו לשביתת ענק ב-7 במרץ. ב-16 בפברואר, מפגינים הצטרפו לעצרות ושביתות רבות. האיגודים של ההפגנות אמרו כי כ-1.3 מיליון מפגינים השתתפו בהפגנות ברחבי המדינה באותו יום, הנתון הנמוך ביותר מאז תחילת ההפגנה ב-19 בינואר. משרד הפנים הצרפתי טען כי הפגינו 440,000, ירידה של כמעט מיליון מההפגה הקודמת. באותו היום בוטלו 30 אחוז מהטיסות מנמל התעופה אורלי בפריז. ב-7 במרץ, רכבות ברחבי המדינה הושפעו מההפגנות. ההערכה היא ש-1.1 עד 1.4 מיליון בני אדם השתתפו בלמעלה מ-260 הפגנות ברחבי המדינה. כחלק מהמחאה, חסמו חברי האיגוד את משלוחי הדלק, מתוך כוונה להפיל את הכלכלה הצרפתית. ביום שבת, ב-11 במרץ, התקיימו המחאות בתגובה לדיון באספה הלאומית ובסנאט בנושא חוק הגיוס. מקרון דחה פעמיים פגישות עם איגודי עובדים באותו השבוע. כ-368,000 אנשים הפגינו, ויום למחרת, הממשלה הצרפתית העבירה את החוק בקריאה ראשונה ב-15 במרץ, התקיימו כ-200 הפגנות ברחבי צרפת, שבהן השתתפו 480,000 מפגינים, כ-37,000 מהם הפגינו בפריז, בעוד שאיגודי המחאה העריכו כי מפגינים 1.78 מיליון ברחבי צרפת ו-450,000 בפריז. מדיה וקבצים בנושא שביתת רפורמת הפנסיה הצרפתית בוויקישיתוף Réforme des retraites en France : plus d'un million de personnes ont manifesté dans le pays, RTBF (בצרפתית) Réforme des retraites : la CGT annonce "plus de 2 millions" de manifestants, le gouvernement 1,12 million, ici, par France Bleu et France 3, ‏2023-01-19 (בצרפתית) Retraites: la CGT annonce 2,8 millions de manifestants en France, 1,272 million selon la police, BFM BUSINESS (בצרפתית)
טקס פרסי האקדמיה הבריטית לקולנוע ה-76

טקס פרסי האקדמיה הבריטית לקולנוע ה-76, יערך ב-19 בפברואר 2023 להענקת פרסים לסרטי הקולנוע הבריטיים והזרים של שנת 2022. הטקס נערך ברויאל פסטיבל הול בסאות'בנק סנטר שבלונדון, לראשונה מאז טקס פרסי האקדמיה הבריטית לקולנוע ה-69 שנערך בשנת 2016 שהטקס לא יתקיים ברויאל אלברט הול. המעבר הוא חלק מהסכם חדש בין האקדמיה הבריטית לאמנויות הקולנוע והטלוויזיה וסאות'בנק סנטר, ובכך הטקס יערך באותו המקום בו נערכים טקסי פרס באפט"א לטלוויזיה ופרסי האקדמיה הבריטית למשחקים. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה. שמות המועמדים פורסמו ב-19 בינואר 2023. המועמדים לפרס באפט"א לכוכב העולה, שזו הקטגוריה היחידה שהציבור הבריטי מצביע בה, הוכרזו ב-17 בינואר 2023. הדרמה האנטי-מלחמתית בשפה הגרמנית "במערב אין כל חדש" הוא שיאן המועמדויות בטקס, עם כ-14, ובעל מספר המועמדויות הגבוה ביותר בכל הזמנים לצד הסרט "נמר, דרקון" משנת 2000. "רוחות אינישרין" ו"הכול בכל מקום בבת אחת" אחריו עם כ-10 מועמדויות כל אחד. את הטקס ינחה השחקן ריצ'רד אי. גרנט, בעוד שאישיות הטלוויזיה הבריטית אליסון האמונד תנחה את האולפן שמאחורי הקלעים. המועמדים הוכרזו ב-19 בינואר 2023 על ידי השחקנים היילי אטוול וטוהיב ז'ימו בעמוד היוטיוב של הטקס. הזוכים יופיעו ראשונים ובטקסט מודגש. טקס פרסי אוסקר ה-95 טקס פרסי גלובוס הזהב ה-80 אתר האינטרנט הרשמי של טקס פרסי האקדמיה הבריטית לקולנוע ה-76 אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
החשוד האחרון

החשוד העיקרי הוא סרט פשע ישראלי משנת 2005 בבימוים של אריק לובצקי ומתי הררי, עם שמיל בן ארי, חיים זנאתי ואוראל טימסית בתפקידים הראשיים. התסריט שנכתב גם הוא על ידי אריק לובצקי ומתי הררי, מבוסס על הרומן "ברזניץ" של חיים לפיד משנת 1992. שמיל בן ארי היה מועמד לפרס השחקן הטוב ביותר ומתי הררי ואריק לובצקי היו מועמדים לפרס אופיר לבמאי הטוב ביותר בטקס פרסי אופיר לשנת 2005. רב פקד דני ברזניץ (שמיל בן ארי) עובד שנים רבות כחוקר בתנת משטרה במחוז תל אביב. המפקד היוצא סנ"צ שם טוב (מארק רוזנבאום) מרוצה מתפקודו ורוצה לקדמו בתפקיד אך הוא מסרב. שם טוב מבחין שהוא נמצא בלחץ נפשי אך ברזניץ אומר שהכל אצלו בסדר. האמת היא שנישואיו עם רותי (רותי נבון) עומדים לפני סיום לאחר 25 שנה. ברזניץ נמצא בקשר מיני אובססיבי עם אווה (אוראל טימסית) הצעירה ממנו בשנים רבות, העובדת כמורה במכללה לאמנות. הוא עוקב אחריה, מבחין בגבר שיוצא מדירתה וחובט בו קשות, פוצע אותו ונמלט במהירות במכוניתו שמתנגשת בקיר והוא נפצע קשה ומפונה לבית חולים. המפקד החדש סנ"צ בכר (נתן נתנזון) וסגנו בביוף (ירון לוי סבג) לא מחבבים אותו. כאשר הוא משתחרר, בכר מסמיך אותו לטיפול בתיק על גופה בלתי מזוהה שנמצאה ביער בן שמן עם אוזן כרותה. השב"כ עצר סטודנט פלסטיני שהתפאר בכפרו שהוא הרוצח והראה לכולם את האוזן. איש השב"כ (הראל הרנוף) מבקש מברזניץ לחתום על ניירות כי לדעתו החקירה הושלמה. ברזניץ חוקר את הסטודנט מופיד (ג'וני ערביד) ומוצא פגם בעדותו היות שהבדיקה הפתולוגית הראתה שהאוזן נלקחה כשבועיים לאחר הרצח. מופיד נשבר ומגלה כי היה משת"פ של השב"כ ונאלץ להראות את האוזן כדי להוכיח את נאמנותו לפלסטינים. לדבריו הובילה אותו לגופה ידידה מיפו ג' בשם סוזי אוחיון. ברזניץ ועוזרו דודי (חיים זנאתי) חוקרים את סוזי (רותם זיסמן כהן) והיא מוסרת שאת מיקום הגופה גילה לה קרוב משפחתה, עדי אסולין (ציון ברוך) הם עוקבים אחריה וכשהיא נפגשת עם עדי הם עוצרים אותו ובעיתונים מתפרסמת ידיעה שהוא הרוצח. עדי מוסר כי הלך להתבודד ביער וגילה שם את הגופה. הוא מבקש מברזניץ להגיע לסבתו ג'וליה (ג'וליה מסלאווי) שם הוא מראה לו את השעון שלקח מהגופה ועליו הקדשה ליונתן שדות. ביציאה מבית הסבתא מגיע אקדוחן על אופנוע והורג את עדי ביריות אקדח. בכר כועס על ברזניץ ומשעה אותו מהחקירה אבל ברזניץ ממשיך ביחד עם דודי והם מגיעים להוריו של יונתן (אסי הנגבי ותמי ספיבק) שאומרים שאינם בקשר עם בנם יונתן שעזב לפני שנים וגר בתל אביב עם גבר. הם חוקרים את אריאל מרקוביץ (עודד מנסטר), בן זוגו של יונתן אבל הוא מכחיש כל קשר לרצח למרות שהם חובטים בו. ברזניץ שבור לגמרי, נפרד מאשתו וישן בחדרו במשטרה. הוא נובר שוב בכל המסמכים ומסתבר לו שהנרצח למד במכללה לאמנות. הוא מגיע לביתה של אווה והיא מגלה לו את האמת המרה כי אכן יונתן היה סטודנט במכללה והגיע אליה לקבל עצה. לאחר שברזניץ הכה אותו קשות, היא העלתה אותו לדירתה והוא מת כעבור זמן קצר. בעזרת אחותה שירה (אסנת חכים) הן העבירו את הגופה ליער בן שמן. ברזניץ מתקשר לדודי ומורה לו להפסיק את החקירה "כי הרוצח נמצא אצלו". "החשוד האחרון", במסד הנתונים הקולנועיים IMDb (באנגלית) החשוד האחרון, במיזם "אישים" לתיעוד היצירה הישראלית החשוד האחרון, בספר הקולנוע הישראלי
פרס איגוד מבקרי הקולנוע האמריקאי לסרט האקשן הטוב ביותר

פרס איגוד מבקרי הקולנוע האמריקאי לסרט האקשן הטוב ביותר הוא אחד הפרסים המוענקים לאנשים העובדים בתעשיית הקולנוע על ידי איגוד מבקרי הקולנוע האמריקאי. הפרס ניתן לראשונה ב-2008. 2 זכיות: כריסטופר נולאן 4 מועמדויות: האחים רוסו וכריסטופר נולאן 3 מועמדויות: ג'יי ג'יי אברהמס 2 מועמדויות: כריסטופר מק'קווארי, סטיבן ספילברג, סם מנדס וג'יימס מנגולד 'The Social Network' Wins Big At Critics' Choice Movie Awards - MTV "Critics' Choice Movie Awards". BFCA. 10 בינואר 2013. אורכב מ-המקור ב-2012-12-15. {{cite web}}: (עזרה) Critics' Choice Awards 2018: The Complete Winners List - The Wrap 2019 Critics' Choice Awards Winners: List in Full|Hollywood Reporter 2020 Critics' Choice Awards Winners: List in Full|Hollywood Reporter "Critics Choice Super Awards Full Winners List: 'Palm Springs', 'Soul', 'The Boys' Among Top Honorees"
פרס איגוד מבקרי הקולנוע האמריקאי לשחקן הטוב ביותר בסרט אקשן

פרס איגוד מבקרי הקולנוע האמריקאי לשחקן הטוב ביותר בסרט אקשן הוא אחד הפרסים המוענקים לאנשים העובדים בתעשיית הקולנוע על ידי איגוד מבקרי הקולנוע האמריקאי בטקס הפרסים השנתי שהם עורכים. 2 מועמדויות: דניאל קרייג, רוברט דאוני ג'וניור, בראד פיט, טום קרוז, כריס אוונס, כריס פראט
ערוד (פירושונים)

האם התכוונתם ל... ערוד – מין בתת-סוג חמור ערוד (חז"ל) – בעל חיים ארסי המוזכר בספרות חז"ל הר ערוד – הר בנגב נחל ערוד – נחל בישראל דפנה ערוד – אמנית ומשוררת ישראלית ארוד ערד
רונן פרץ

רונן פרץ (נולד ב-1976) הוא איש ציבור ישראלי המכהן כמנכ"ל משרד הפנים. כיהן כממלא מקום מנכ"ל משרד ראש הממשלה בשנים 2019–2020. בשנת 2005, עם סיום לימודי המשפטים[דרוש מקור][מפני ש...] ייסד משרד עורכי דין יחד עם עורך הדין מיכאל קליינר. בשנת 2013 מונה עו"ד פרץ ליועצו של מזכיר הממשלה, ד"ר אביחי מנדלבליט. בנוסף לתפקידו הרשמי כיועצו של מזכיר הממשלה, שימש רונן גם כיועצו של ראש הממשלה בנימין נתניהו בתחומים שונים. בשנת 2017 מונה פרץ לסגן בכיר למזכיר הממשלה ומנהל היחידה הביצועית במזכירות הממשלה. במסגרת תפקידו זה שימש כנציגו של ראש הממשלה בשיחות מדיניות עם ממשלו של נשיא ארצות הברית דונלד טראמפ וכן עם מדינות נוספות. בשנת 2019 הציע ראש הממשלה דאז, בנימין נתניהו, לפרץ להתמנות למבקר המדינה, אולם בסופו של דבר מינה אותו לתפקיד ממלא מקום מנכ"ל משרד ראש הממשלה, עד לשנת 2020. פרץ היה חלק מהצוות המצומצם שעסק בתוכנית השלום של הנשיא טראמפ ועמד בראש צוות העריכה שגיבש את המפות והתרשימים שהוצגו בתוכנית זאת, מפות אשר עיצבו את גבולותיה של מדינת ישראל בהתאם לתוכנית השלום האמריקאית. בנוסף היה שותף פרץ בשיחות לקראת החתימה על הסכמי השלום במסגרת הסכמי אברהם. כמו כן טיפל בסוגיות הטבות המיסוי וההוצאות שהעסיקו את משפחת נתניהו. באוגוסט 2020 עתרה התנועה לטוהר המידות לבג"ץ וביקשה שיורה על סיום תפקידו כממלא מקום מנכ"ל משרד ראש הממשלה בהתאם להוראות חוק שירות המדינה (מינויים). בשנת 2020 עבר לסקטור הפרטי כאיש עסקים. ב-8 בינואר 2023 מונה פרץ על ידי הממשלה למנכ"ל משרד הפנים. פרץ נשוי לריקי, אב לשלושה ילדים ומתגורר עם משפחתו ביישוב ניל"י. מדיה וקבצים בנושא רונן פרץ בוויקישיתוף טל שלו‏, בדרך החוצה: מ"מ מנכ"ל משרד רה"מ רונן פרץ צפוי לסיים את תפקידו, באתר וואלה, 16 בנובמבר 2020 צבי זרחיה, באמצע המשבר הכלכלי: ועדת הכספים אישרה לנתניהו הטבות מס של כמעט מיליון שקל, באתר כלכליסט, 23 ביוני 2020 עו"ד רונן פרץ מונה למנכ"ל משרד הפנים, באתר ערוץ 7, ‏8 בינואר 2023
קאלן מקאוליף

קאלן ריאן קלוד מקאוליף (באנגלית: Callan Ryan Claude McAuliffe; נולד ב-24 בינואר 1995) הוא שחקן אוסטרלי, הידוע בתפקידיו בתור ברייס לוסקי בסרט "הפוך" (2010) ובתור סאם גוד בסרט "אני מספר ארבע" (2011). הוא הופיע בתור ג'יי גטסבי הצעיר בסרט "גטסבי הגדול" משנת 2013. מ-2017 עד 2022 הוא גילם את אלדן בסדרה "המתים המהלכים". קאלן מקאוליף נולד ב-24 בינואר 1995 בקלונטארף (אנ'), אחד מפרוורי סידני, אוסטרליה. הוא בנה של קלאודיה קיץ' והסופר והעיתונאי רוג'ר מקוליף. בת דודתו היא השחקנית ג'סינטה ג'ון (אנ'). שניים מסביו היו אירים. מקאוליף למד בקולג' הסקוטים, בית ספר לבנים בבלוויו היל. הוא היה ראש המקהלה בבית הספר ועמד בראש בחינות התיאטרון המוזיקלי של לונדון טריניטי, וקיבל הצטיינות גבוהה ב-2008. הוא היה ספורטאי מסלול עד שנפצע, מה שהוביל להתמקדות חזקה יותר באמנויות הבמה. את תפקידו הראשון קיבל מקאוליף בסרט הקצר "D.C." משנת 2004. הוא הופיע בהמשך בסדרות הטלוויזיה האוסטרליות Comedy Inc. ו-Blue Water High. לאחר מכן היה לו תפקיד חוזר ב-Packed to the Rafters. הוא גם כיכב בסרט הקצר האוסטרלי העצמאי להתבגרות "פרנסווה שרל" ב-2009, וגם היה לו תפקיד ב-Resistance (2009). מקאוליף ערך את הופעת הבכורה שלו בקולנוע ב-הפוך, בבימויו של רוב ריינר. הוא נבחן לסרט בזמן חופשה בארצות הברית וזכה בתפקיד ברייס, הראשי. הסרט מבוסס על הרומן מ-2001 באותו שם מאת וונדלין ואן דראנן. במאי 2010, לוהק מקאוליף לתפקיד ראשי בסרט המדע הבדיוני "אני מספר ארבע" המבוסס על הרומן באותו שם מאת פיטקוס לורה, הסרט מופק על ידי סטיבן ספילברג ומייקל ביי. הוא גילם את סם, החבר הכי טוב של דמותו של אלכס פטיפר. לאחר מכן הופיע במיני-סדרה האוסטרלית Cloudstreet, המבוססת על הרומן באותו שם מאת טים ווינטון, כשגילם את קוויק לאמב הצעיר. מקאוליף הופיע בתור ג'יי גטסבי הצעיר בעיבוד הקולנועי של "גטסבי הגדול" ב-2013, בבימויו של באז לורמן. מקאוליף כיכב לאחר מכן בסרט מתחת לשמי הקציר (2013). מקאוליף לוהק לתפקיד המלאך אוריאל לצד דג'ימון הונסו בסרט האקשן של אלכס פרויאס, Paradise Lost, לפני שהפרויקט הושעה. בשנת 2012, הוא כיכב בסרט הטלוויזיה האוסטרלי Underground: The Julian Assange Story, כאחד מחבריו של אסאנג' המתבגר המעורב בחתרנות הבינלאומית. ב-3 בפברואר 2013, הוכרז שמקאוליף יככב לצד סמואל ל. ג'קסון והודו אייזלי בגרסה המחודשת של סרט הלייב אקשן של האנימה היפנית Kite משנת 1998. בשנת 2015, מקאולייף הצטרף לצוות השחקנים של האגדה של בן הול, אפוס היסטורי אוסטרלי המבוסס על סיפורו האמיתי של השיח בן הול, שם הוא מגלם את חבר הכנופיה האמיתית דניאל ריאן. בשנת 2018, מקאוליף הוציא את הרומן הראשון שלו, The Hill Ghost. אתר האינטרנט הרשמי של קאלן מקאוליף מדיה וקבצים בנושא קאלן מקאוליף בוויקישיתוף קאלן מקאוליף, ברשת החברתית אקס (טוויטר) קאלן מקאוליף, במסד הנתונים הקולנועיים IMDb (באנגלית) קאלן מקאוליף, באתר AllMovie (באנגלית) קאלן מקאוליף, באתר Box Office Mojo (באנגלית) קאלן מקאוליף, במסד הנתונים הקולנועיים KinoPoisk (ברוסית) קאלן מקאוליף, ברשת החברתית אינסטגרם
ויטפילד דיפי

דוקטור ביילי וויטפילד (ויט) דיפי (אנגלית: Bailey Whitfield Diffi; נולד ב-5 ביוני 1944 בקווינס שבניו יורק), קריפטוגרף אמריקאי, מחלוצי הצפנת מפתח פומבי. חתן פרס טיורינג לשנת 2015. את התואר הראשון שלו במתמטיקה רכש במכון הטכנולוגי של מסצ'וסטס ב-1965. דיפי מפורסם בעיקר בשל המצאת רעיון הצפנת המפתח הפומבי בשנת 1975. מאמרם של ויטפילד דיפי ומרטין הלמן, "כיוונים חדשים בהצפנה" (פורסם לראשונה ב-1976), הציג שיטה חדשה לחלוטין להעברת מפתח הצפנה, שהרחיקה לכת עד כדי פתרון אחת הבעיות היסודיות בהצפנה - בעיית הפצת מפתחות - והתפרסמה לאחר מכן כשיטת דיפי הלמן. נראה שמאמרם היה זה שהמריץ והוביל כמעט, לפיתוח סוג חדש של אלגוריתמים להצפנה, הצפנת מפתח אסימטרי. עד שנת 1978 ניהל דיפי את מחלקת מחקר מערכות האבטחה בחברת הטלפונים הקנדית נורטל, שם פיתח ארכיטקטורת ניהול מפתחות עבור מערכות אבטחה PDSO ברשתות NT הנקרא X.25. בשנת 1991 הצטרף דיפי למעבדות סאן מיקרוסיסטמס (במנלו פארק שבקליפורניה) כמהנדס מוערך, שם העביר את מרבית שנות התשעים, בעיקר בפיתוח רעיון המפתח הפומבי והיבטיו השונים. בשנת 1992 הוענק לו דוקטורט במדעים טכניים על ידי המוסד הפדרלי לטכנולוגיה של שווייץ (ETH). הוא גם עמית בקרן מרקוני וזכה בפרסים רבים, כמו פרס Donald McGannon על מחקרו בהקשר החברתי-מוסרי של מדיניות התקשורת, פרס IEEE-USA בשל תרומתו בפיתוח מדע הקריפטוגרפיה בכתבי העת שפרסם ופרסים נוספים מארגונים שונים כגון NSA, קרן Electronic Frontiers, מכון פרנקלין ועוד. דיפי נשא דברים מספר פעמים בפני הקונגרס של ארצות הברית והביע את התנגדותו להגבלת השימוש באמצעים קריפטוגרפיים במגזר הפרטי והעסקי. כיום משמש דיפי בתפקיד קצין אבטחה בכיר בסאן, סגן נשיא ועמית. כמו כן, הוא משמש כפרשן בכיר לחזון מדיניות האבטחה של סאן ואחראי לפיתוח האסטרטגיה של סאן למימוש החזון. בשנת 1998 התפרסם ספרם של דיפי וסוזן לנדאו Privacy on the Line, העוסק בפוליטיקה של האזנות סתר והצפנה. ב-2017 אשתו מרי פישר נפטרה . מדיה וקבצים בנושא ויטפילד דיפי בוויקישיתוף ויטפילד דיפי, ברשת החברתית אקס (טוויטר) ויטפילד דיפי, באתר פרויקט הגנאלוגיה במתמטיקה ויטפילד דיפי, באתר dblp חוזה הפרטיות - על התנגדותו של דיפי להגבלת השימוש באמצעים קריפטוגרפיים ב-Wired Magazine "כיוונים חדשים בהצפנה", ויטפילד דיפי ומרטין הלמן, אוניברסיטת סטנפורד, קליפורניה (1976) ויטפילד דיפי באתר פרס טיורינג (באנגלית)
ג'רניה ריצ'רד-נואל

ג'רניה ריצ'רד-נואל (באנגלית: Jarnéia Richard-Noel; נולדה ב-12 ביוני 1994) היא שחקנית וזמרת אנגליה. היא ידועה בעיקר בזכות גילום דמותה של קתרין מאראגון במחזמר שש בסיבוב ההופעות הראשון בממלכה המאוחדת, ובהפקה המקורית בווסט אנד בתיאטרון האומנויות (אנ'), בתיאטרון ליריק (אנ') ובתיאטרון וודוויל (אנ'). ריצ'רד-נואל מהווה חלק מלהקת הפופ SVN. ריצ'רד-נואל גדלה בנורת'המפטון. ריצ'רד-נואל החלה ללמוד באקדמיית אורדנג (אנ') ב-2014 וסיימה את לימודיה בשנת 2017, היא בעלת דיפלומה בתיאטרון מוזיקלי מקצועי. בשנת 2017 ריצ'רד-נואל היוותה חלק מצוות השחקנים בקונצרט של המחזמר הצבע ארגמן (אנ'). כמו כן, היא השתתפה באותה שנה בהפקת המחזמר רנט באקדמיית אורדנג (אנ'). בין השנים 2018–2021 ריצ'רד-נואל גילמה את קתרין מאראגון במחזמר שש. על תפקיד זה היא חלקה מועמדות לפרס לורנס אוליבייה לשחקנית הטובה ביותר בתפקיד משנה במחזמר, יחד עם שאר חברותיה לצוות השחקנים:מילי אוקונל, נטלי פריס, אלכסיה מקינטוש, איימי אטקינסון ומאיה קוונסה-בריד. ריצ'רד-נואל היא חלק מלהקת הפופ הנשית SVN (מהמילה 'seven' - שבע באנגלית) לצד חמש חברותיה לצוות השחקנים במחזמר שש בווסט אנד: מילי אוקונל, נטלי מאי פריס, אלכסיה מקינטוש, איימי אטקינסון (אנ'), מאיה קוונסה-בריד וגרייס מואט. שש (מחזמר) ג'רניה ריצ'רד-נואל (אנגלית) ג'רניה ריצ'רד-נואל, במסד הנתונים הקולנועיים IMDb (באנגלית) ג'רניה רי'צרד-נואל באתר המחזמר שש ג'רניה ריצ'רד-נואל באתר Spotlight SVN האתר הרשמי Meet brand-new girl group SVN, www.officialcharts.com (באנגלית) Jarneia Richard-Noel, IMDb (באנגלית אמריקאית) Profile | Spotlight, www.spotlight.com Admin, Cast announced for new British musical SIX | Arts Theatre, LondonTheatre1, ‏2018-06-15 (באנגלית בריטית) Six the Musical to move into new West End 'forever home' in September | WhatsOnStage, www.whatsonstage.com (באנגלית בריטית) Olivier Awards 2019: First-time nominees, Official London Theatre (באנגלית בריטית) Jarneia Richard-Noel, Hairspray the Musical UK tour (באנגלית בריטית) Kate Padley, Millennials, The Other Palace Theatre, ‏2022-06-09 (באנגלית בריטית) Jarnéia Richard-Noel to guest star in Tamzin Cook's Ghostlight | WhatsOnStage, www.whatsonstage.com (באנגלית בריטית) Sleeping Beauty, Theatre Royal Plymouth (באנגלית בריטית) SVN, SVN (באנגלית אמריקאית) Queen by SVN (באנגלית בריטית), 2021-05-14, נבדק ב-2023-01-25 Stars by SVN (באנגלית בריטית), 2021-12-17, נבדק ב-2023-01-25 Woman by SVN (באנגלית בריטית), 2021-12-24, נבדק ב-2023-01-25 Free by SVN (באנגלית בריטית), 2022-07-02, נבדק ב-2023-01-25 Boss by SVN (באנגלית בריטית), 2022-07-07, נבדק ב-2023-01-25 Six performance at the Olivier Awards 2019 with Mastercard, נבדק ב-2023-01-25 Stars take to the stage as Musicals: The Greatest Show is announced for BBC Radio 2 and BBC One, www.bbc.co.uk (באנגלית) There's no way you want to miss this performance from the cast of Six!, ITV (באנגלית) When Six Become SVN: The Ladies Of 'Six The Musical' Forming Their Own Girl Band | This Morning, נבדק ב-2023-01-25